CELEX: 62011CN0058
Language: el
Date: 2011-02-07 00:00:00
Title: Υπόθεση C-58/11: Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 7 Φεβρουαρίου 2011 — France Telecom España, SA κατά Ayuntamiento de Torremayor

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/13
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Supremo (Ισπανία) στις 7 Φεβρουαρίου 2011 — France Telecom España, SA κατά Ayuntamiento de Torremayor
   (Υπόθεση C-58/11)
   2011/C 139/24
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Αναιρεσείουσα: France Telecom España, SA
   
      Αναιρεσίβλητος: Ayuntamiento de Torremayor
   
      Προδικαστικά ερωτήματα
   
   
               1)
            
            
               Έχει το άρθρο 13 της οδηγίας 2002/20/ΕΚ (1) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), την έννοια ότι αντίκειται σε εθνική ρύθμιση η οποία επιτρέπει να επιβαρύνονται με τέλος για δικαιώματα εγκαταστάσεως διευκολύνσεων σε κοινόχρηστους χώρους που ανήκουν στον δήμο οι επιχειρήσεις εκμεταλλεύσεως οι οποίες, χωρίς να είναι ιδιοκτήτριες του δικτύου, το χρησιμοποιούν για την παροχή υπηρεσιών κινητής τηλεφωνίας;
            
         
               2)
            
            
               Για την περίπτωση που το τέλος αυτό θεωρηθεί ότι συμβιβάζεται με το ως άνω άρθρο 13 της οδηγίας 2002/20/ΕΚ, ανταποκρίνονται οι όροι επιβολής του τέλους βάσει της επίδικης δημοτικής κανονιστικής αποφάσεως στις απαιτήσεις αντικειμενικότητας, αναλογικότητας και μη εισαγωγής διακρίσεων που θέτει η εν λόγω διάταξη, καθώς και στην ανάγκη να εξασφαλισθεί η βέλτιστη χρήση των επίμαχων πόρων;
            
         
               3)
            
            
               Μπορεί να αναγνωρισθεί άμεσο αποτέλεσμα στο ως άνω άρθρο 13 της οδηγίας 2002/20/ΕΚ;
            
         
      (1)  ΕΕ L 108, σ. 21.